## Pravilnik o izmjenama i dopunama Pravilnika o prirodnim mineralnim i prirodnim izvorskim vodama

### NN 42/2011 (13.4.2011.), Pravilnik o izmjenama i dopunama Pravilnika o prirodnim mineralnim i prirodnim izvorskim vodama

MINISTARSTVO POLJOPRIVREDE, RIBARSTVA I RURALNOG RAZVOJA

993

Na temelju članka 15. stavka 1. podstavka 1. Zakona o hrani (»Narodne novine« br. 46/07), ministar poljoprivrede, ribarstva i ruralnog razvoja donosi

PRAVILNIK

O IZMJENAMA I DOPUNAMA PRAVILNIKA O PRIRODNIM MINERALNIM I PRIRODNIM IZVORSKIM VODAMA[[1]](#footnote-29081-1)

I. OPĆE ODREDBE

Članak 1.

U Pravilniku o prirodnim mineralnim i prirodnim izvorskim vodama (»Narodne novine« br. 57/09, 85/09), u članku 2. podstavku 1. iza broja »113/08«, dodaje se zarez i broj »155/09«.

Članak 2.

(1) U članku 10. stavku 1. iza podstavka 2. dodaje se novi podstavak 3. koji glasi:

»– odvajanju fluorida aktivnim aluminijevim oksidom;«

(2) Dosadašnji podstavci 3. i 4. postaju podstavci 4. i 5.

Članak 3.

U članku 11. stavku 1. riječi »nadležno tijelo iz članka 4. stavka 2. ovog Pravilnika« zamjenjuje se riječju »Povjerenstvo«.

Članak 4.

Iza članka 11. dodaje se podnaslov i članak 11.a koji glase:

»Postupak uklanjanja fluorida iz prirodne mineralne i prirodne izvorske vode aktivnim aluminijevim oksidom

Članak 11.a

(1) Otpuštanje rezidua, nastalih uslijed uklanjanja fluorida iz vode, mora se svesti na najmanju moguću razinu i u skladu s najboljom proizvođačkom praksom te ne smije predstavljati opasnost za ljudsko zdravlje. Kako bi se to osiguralo, subjekt u poslovanju s hranom mora uspostaviti i pratiti kritične procesne postupke iz Dodatka 6. koji je tiskan uz ovaj Pravilnik i njegov je sastavni dio.

(2) U slučaju primjene postupka uklanjanja fluorida aktivnim aluminijevim oksidom iz prirodne mineralne i prirodne izvorske vode, sukladno stavku 1. ovog članka i Dodatku 6. ovoga Pravilnika, Povjerenstvo mora biti obaviješteno o primjeni postupka uklanjanja fluorida najmanje tri mjeseca prije njegovog korištenja.

(3) Subjekt u poslovanju s hranom mora uz obavijest Povjerenstvu dostaviti sve bitne informacije, dokumentaciju i analitička izvješća o postupku obrade vode aktivnim aluminijevim oksidom koji dokazuju da je obrada sukladna Dodatku 6. ovog Pravilnika.«

Članak 5.

U članku 15. stavku 4. podstavku 4. riječ »odobrena« zamjenjuje se riječju »namijenjena«.

Članak 6.

U članku 19. stavku 1. riječ »Ministarstvu« zamjenjuje se riječima »Ministarstvu poljoprivrede, ribarstva i ruralnog razvoja (u daljnjem tekstu: Ministarstvo)«.

Članak 7.

U članku 20 iza stavka 2. dodaju se stavci 3. i 4. koji glase:

»(3) Pravne osobe ili posebne organizacijske cjeline unutar pravne osobe koje provode fizikalna, kemijska i fizikalno-kemijska te mikrobiološka ispitivanja, uključivši i uzimanje uzoraka navedena u podnaslovu b) i c) Dodatka 1. ovog Pravilnika moraju biti akreditirane prema normi ISO/IEC 17025. Uzorci za fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se uzeti isti dan.«

»(4) Fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se provesti najmanje četiri puta godišnje, odnosno za svako godišnje doba te dostaviti Povjerenstvu.«

Članak 8.

U članku 22. stavku 1. riječi »člankom 20.« zamjenjuju se riječima »člancima 19. i 20.«

Članak 9.

(1) U članku 23. iza stavka 2. dodaju se novi stavci 3. i 4. koji glase:

»(3) Pravne osobe ili posebne organizacijske cjeline unutar pravne osobe koje provode fizikalna, kemijska i fizikalno-kemijska te mikrobiološka ispitivanja, uključivši i uzimanje uzoraka navedena u podnaslovu b) i c) Dodatka 1. ovog Pravilnika moraju biti akreditirane prema normi ISO/IEC 17025. Uzorci za fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se uzeti isti dan.«

»(4) Fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se provesti najmanje četiri puta godišnje, odnosno za svako godišnje doba te dostaviti Povjerenstvu.«

(2) Dosadašnji stavci 3., 4. i 5. postaju stavci 5., 6. i 7.

Članak 10.

U članku 25. iza stavka 2. dodaju se stavci 3. i 4. koji glase:

»(3) Pravne osobe ili posebne organizacijske cjeline unutar pravne osobe koje provode fizikalna, kemijska i fizikalno-kemijska te mikrobiološka ispitivanja, uključivši i uzimanje uzoraka navedena u podnaslovu b) i c) Dodatka 1. ovog Pravilnika moraju biti akreditirane prema normi ISO/IEC 17025. Uzorci za fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se uzeti isti dan.«

»(4) Fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se provesti najmanje četiri puta godišnje, odnosno za svako godišnje doba te dostaviti Povjerenstvu.«

Članak 11.

U članku 27. stavku 1. riječi »člankom 25.« zamjenjuju se riječima »člancima 24. i 25.«.

Članak 12.

(1) U članku 28. stavku 1. iza riječi: »provedenim« dodaju se riječi »fizikalnim, kemijskim i fizikalno-kemijskim te mikrobiološkim«.

(2) U članku 28. iza stavka 2. dodaju se novi stavci 3. i 4. koji glase:

»(3) Pravne osobe ili posebne organizacijske cjeline unutar pravne osobe koje provode fizikalna, kemijska i fizikalno-kemijska te mikrobiološka ispitivanja, uključivši i uzimanje uzoraka navedena u podnaslovu b) i c) Dodatka 1. ovog Pravilnika moraju biti akreditirane prema normi ISO/IEC 17025. Uzorci za fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se uzeti isti dan.«

»(4) Fizikalna, kemijska i fizikalno-kemijska te mikrobiološka ispitivanja navedena u podnaslovu b) i c) Dodatka 1. ovog Pravilnika, moraju se provesti najmanje četiri puta godišnje, odnosno za svako godišnje doba te dostaviti Povjerenstvu.«

(3) Dosadašnji stavci 3., 4. i 5. postaju stavci 5., 6. i 7.

Članak 13.

U članku 36. stavak 5. mijenja se i glasi:

»(5) Prirodna mineralna i prirodna izvorska voda koja je bila podvrgnuta obradi sa zrakom obogaćenim ozonom ili postupku uklanjanja fluorida aktivnim aluminijevim oksidom, mora biti označena navodom »voda podvrgnuta odobrenom postupku obrade zrakom obogaćenim ozonom«, odnosno »voda podvrgnuta odobrenom postupku uklanjanja fluorida aktivnim aluminijevim oksidom« u neposrednoj blizini analitičkog sastava karakterističnih aniona i kationa.«

Članak 14.

U članku 38. riječi »sve metode propisane posebnim propisom kao i« brišu se.

Članak 15.

U članku 39. iza broja »5.« dodaje se zarez i brojka »6.«

Članak 16.

U Dodatku 1. podnaslovu b) točka 10. mijenja se i glasi:

»radioaktivna svojstva na izvoru kod postupka priznavanja;«

Članak 17.

U Dodatku 2. Tablici 2. riječ »oskidacija« zamjenjuje se riječju »oksidacija«.

Članak 18.

U Dodatku 2. riječi iza Tablice 3. »Uvjet 1. Kontrolirati u skladu sa specifikacijom proizvoda« brišu se.

Članak 19.

U Dodatku 2. u Napomenama 7. i 8. uz tablicu 3. riječ »Prilogu I.« zamjenjuje se riječju »Dodatku 1.«

Članak 20.

Postupci priznavanja prirodnih mineralnih i prirodnih izvorskih voda započeti do dana stupanja na snagu ovog Pravilnika nastavit će se i završit prema odredbama Pravilnika o prirodnim mineralnim i prirodnim izvorskim vodama (»Narodne novine« br. 57/09, 85/09).

Članak 19.

Ovaj Pravilnik stupa na snagu osmog dana od dana objave u »Narodnim novinama«.

Iznimno od stavka 1. ovog članka, odredbe članka 20. stavka 4., članka 23. stavka 4., članka 25. stavka 4. i članka 28. stavka 4. Pravilnika o prirodnim mineralnim i prirodnim izvorskim vodama (»Narodne novine« br. 57/09, 85/09) stupaju na snagu 1. svibnja 2012. godine.

Klasa: 011-02/10-01/231

Urbroj: 525-13-2-0731/11-23

Zagreb, 7. travnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

DODATAK 6.

TEHNOLOŠKI ZAHTJEVI ZA KORIŠTENJE AKTIVNOG ALUMINIJEVOG OKSIDA U SVRHU UKLANJANJA FLUORIDA IZ PRIRODNE MINERALNE I PRIRODNE IZVORSKE VODE

Subjekti u poslovanju s hranom moraju primijeniti sljedeće proizvodne postupke:

Prije korištenja aktivnog aluminijevog oksida u postupku uklanjanja fluorida iz vode moraju se ukloniti svi rezidui. To se provodi na način da se aktivni aluminijev oksid tretira kiselim ili alkalnim kemikalijama, a zatim ispire radi uklanjanja sitnih čestica.

2. U razdoblju od jednog do četiri tjedna, ovisno o kakvoći i protoku vode, treba se provesti postupak regeneracije. To uključuje primjenu odgovarajućih kemikalija radi uklanjanja apsorbiranih iona u svrhu vraćanja apsorpcijske sposobnosti aktivnog aluminijevog oksida te radi uklanjanja svih eventualno formiranih biofilmova. Ovaj postupak provodi se u tri stupnja:

– Obrada natrijevim hidroksidom radi uklanjanja fluorida i zamjena s hidroksidnim ionima

– Obrada kiselinom kako bi se uklonio preostali natrijev hidroksid i aktivirao medij

– Ispiranje vodom za piće ili demineraliziranom vodom i završno kondicioniranje vodom kako bi se osiguralo da aktivni aluminijev oksid nema utjecaj na ukupni mineralni sastav obrađene vode.

3. Kemikalije i reagensi korišteni za postupke navedene pod točkama 1. i 2. ovog Dodatka moraju biti u skladu s važećim europskim normama[[2]](#footnote-29081-2) ili primjenjivim nacionalnim normama koje se odnose na čistoću kemijskih reagensa koji se koriste za obradu vode za piće.

4. Aktivni aluminijev oksid mora biti sukladan europskoj normi za ispitivanje ispiranja (EN 12902)[[3]](#footnote-29081-3) kako bi se osiguralo da u vodi nema rezidua što bi rezultiralo koncentracijama višim od onih navedenih ovim Pravilnikom ili Pravilnikom o zdravstvenoj ispravnosti vode za piće (»Narodne novine« br. 47/08)[[4]](#footnote-29081-4). Ukupna količina aluminijevih iona u obrađenoj vodi, kao rezultat otpuštanja aluminija, glavnog sastojka iz aktivnog aluminijevog oksida, ne smije biti veća od 200 μg/l, odnosno kako je propisano Pravilnikom o zdravstvenoj ispravnosti vode za piće (»Narodne novine« br. 47/08).

5. Proizvodni koraci podliježu dobroj proizvođačkoj praksi i HACCP načelima definiranim Pravilnikom o higijeni hrane (»Narodne novine, broj 99/07, 27/08, 118/09)[[5]](#footnote-29081-5).

6. Subjekt u poslovanju s hranom dužan je provoditi monitoring kako bi se osigurala pravilna primjena svih proizvodnih postupaka, naročito onih za održavanje bitnih svojstava vode i sadržaja fluorida.

[[1](#footnote-29081-1-backlink)] Pravilnikom se preuzimaju odredbe Uredbe Komisije 115/2010 od 10. veljače 2010. koja propisuje uvjete uklanjanja fluorida iz prirodne mineralne i prirodne izvorske vode aktivnim aluminijevim oksidom

[[2](#footnote-29081-2-backlink)] Europska norma razvijena od strane Europskog odbora za normizaciju (CEN)

[[3](#footnote-29081-3-backlink)] Europska norma EN 12902 (2004.): Proizvodi koji se koriste za obradu vode za piće. Anorganski nosači i materijali za filtriranje

[[4](#footnote-29081-4-backlink)] Pravilnikom o zdravstvenoj ispravnosti vode za piće preuzimaju se odredbe Direktive Vijeća 98/83/EZ od 3. studenog 1998. o kakvoći vode za ljudsku potrošnju.

[[5](#footnote-29081-5-backlink)] Pravilnikom o higijeni hrane se preuzimaju odredbe Uredbe (EZ) br. 852/2004 Europskog parlamenta i Vijeća od 29. travnja 2004. o higijeni hrane te Uredbe Komisije (EZ) br. 1019/2008 od listopada 2008. godine kojom se mijenja Dodatak II. Uredbe Europskog parlamenta i Vijeća o higijeni hrane (EZ) br. 852/2004.

Pravilnik, NN 42/2011-993